CELEX: C2005/057/13
Language: hu
Date: 2005-03-05 00:00:00
Title: A Bíróság ítélete (második tanács) 2005. január 13-án a C-117/03. sz. (a Consiglio di Stato előzetes döntéshozatal iránti kérelme) Societá Italiana Dragaggi SpA és társai kontra Ministero delle Infrastrutture e dei Trasporti és Regione Autonoma dei Friuli Venezia Giulia ügyben (92/43/EGK irányelv – Természetes élőhelyek védelme – Vadon élő állatok és növények – Közösségi jelentőségű természeti területként meghatározható területek nemzeti jegyzéke – Védelmi intézkedések)

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/7
            
         
      A BÍRÓSÁG ÍTÉLETE
   
   (második tanács)
   2005. január 13-án
   a C-117/03. sz. (a Consiglio di Stato előzetes döntéshozatal iránti kérelme) Societá Italiana Dragaggi SpA és társai kontra Ministero delle Infrastrutture e dei Trasporti és Regione Autonoma dei Friuli Venezia Giulia (1) ügyben
   (92/43/EGK irányelv - Természetes élőhelyek védelme - Vadon élő állatok és növények - Közösségi jelentőségű természeti területként meghatározható területek nemzeti jegyzéke - Védelmi intézkedések)
   (2005/C 57/13)
   Az eljárás nyelve: olasz
   A C-117/03. sz. ügyben az EK 234. cikk alapján benyújtott előzetes döntéshozatal iránti kérelem tárgyában, amelyet a Consiglio di Stato (Olaszország) a Bírósághoz 2003. március 18-án érkezett 2002. december 17-i határozatával az előtte a Societá Italiana Dragaggi SpA és társai és a Ministero delle Infrastrutture e dei Trasporti, valamint a Regione Autonoma dei Friuli Venezia Giulia között folyamatban lévő eljárásban terjesztett elő, a Bíróság (második tanács), tagjai: C. W. A. Timmermans a tanács elnöke, C. Gulmann (előadó), J.-P. Puissochet, N. Colneric és J. N. Cunha Rodrigues, bírák, főtanácsnok: J. Kokott, hivatalvezető: M. Múgica Arzamendi, vezető tisztviselő, 2005. január 13-án meghozta ítéletét, amelynek rendelkező része a következő:
   A természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv 4. cikkének (5) bekezdését úgy kell értelmezni, hogy az irányelv 6. cikkének (2)-(4) bekezdéseiben előírt védelmi intézkedéseket kizárólag a Bizottság által az irányelv 21. cikke által előírt eljárás szerint jóváhagyott közösségi jelentőségű területek jegyzékében az irányelv 4. cikke (2) bekezdésének harmadik albekezdésével összhangban szereplő területek vonatkozásában kell alkalmazni.
   A közösségi jelentőségű területek Bizottságnak megküldött javasolt nemzeti jegyzékében szereplő területek vonatkozásában, amelyek között szerepelnek különösen az elsődleges fontosságú élőhelyeket magukban foglaló vagy elsődleges fontosságú fajok élőhelyéül szolgáló területek, a tagállamoknak a 92/43 irányelv értelmében az irányelvben meghatározott védelem céljára tekintettel megfelelő, e területek nemzeti szintű ökológiai érdekének védelmére alkalmas intézkedéseket kell hozniuk.
   
      (1)  HL C 146., 2003. 6. 21.